Diinspirasikan oleh Harapan Dedikasi kepada Penjagaan Panduan untuk Penghidap Barah Panduan untuk Penghidap Barah Panduan untuk Penghidap Barah Satu Inisiatif Pendidikan oleh Pusa t Barah Nasional Singa pura
PERUBATAN PELENGKAP & ALTERNATIF (CAM) Panduan untuk Penghidap Barah Kandungan Pengenalan ... 3 Apa itu Terapi Konvensional, Pelengkap dan Alternatif? ... 4 Apa itu Perubatan Integratif? ... 6 Mengapa Mereka Yang Menghidap Barah Memilih CAM? ... 6 Jenis-Jenis CAM ... 8 Patutkah Saya Mencuba CAM? ... 13 Soalan-Soalan Yang Boleh Saya Tanyakan Kepada Doktor ... 15 Pilih Pengamal CAM Dengan Teliti ... 17 Dapatkan Maklumat Yang Boleh Dipercayai ... 18 Bagaimana Menilai Maklumat di Internet? ... 19 Suplemen Pemakanan Suplemen Herba ... 22 ... 25 Ucapan terima kasih khas kepada individu-individu berikut yang telah menyumbang kepada pembuatan buku ini: Dr Kiattisa Sommat | Konsultan, Jabatan Radiasi Onkologi Cik Chang Yok Ying | Pengurus Praktik Farmasi, Farmasi Pesakit Luar/Runcit Nombor Dokumen. CEIS-EDU-PEM-015/0921. Pusat Barah Nasional Singapura tidak mengesahkan atau mempromosikan penggunaan sebarang produk yang disebut di dalam buku ini. Maklumat yang disampaikan adalah secara ringkas bagi pemahaman dan ilmu sahaja. Ia tidak mengesyorkan pengurusan sendiri masalah kesihatan atau menggantikan konsultasi dengan doktor anda. Anda tidak sepatutnya mengetepikan nasihat perubatan atau berlengah dalam mendapatkannya disebabkan oleh apa yang anda baca di sini. Edisi Pertama 2013. Edisi Terkini September 2021. Hakcipta @ Pusat Barah Nasional Singapura Semua hakcipta terpelihara. Sebarang bahagian penerbitan ini tidak boleh dicetak semula, disimpan dalam sistem dapatan semula, atau disiarkan, dalam apa juga bentuk atau cara, elektronik, mekanikal, imbasan, rakaman, kalau tidak dengan kebenaran bertulis sebelum itu daripada pihak penerbit.
Pengenalan D iagnosis tentang barah boleh membuat anda dikuasai rasa gelisah yang amat sangat. Anda mempunyai banyak pilihan untuk dibuat sebelum, semasa, dan selepas rawatan barah anda. Ramai orang akan menerima nasihat doktor mereka dan mencari rawatan konvensional barah yang terbaik. Tetapi, ada yang mungkin akan memikirkan tentang perubatan pelengkap dan alternatif. Secara ringkas kami namakannya CAM. Anda mungkin akan menerima banyak nasihat dan maklumat mengenai rawatan-rawatan barah dan penawar, baru dan lama. Ia mungkin datang daripada banyak sumber seperti doktor- doktor, sahabat handai, keluarga, rakan sekerja, Internet, risalah, majalah, buku-buku dan sebagainya. Terdapat banyak maklumat yang ada dan kaedah-kaedah baru bagi merawat barah sentiasa diuji. Oleh itu, ia mungkin payah untuk mengetahui di mana hendak bermula. Ramai orang mencuba terapi CAM semasa penjagaan barah. CAM tidak serasi dengan semua orang, tetapi ada kaedah yang mungkin dapat membantu anda menguruskan tekanan, mabuk, sakit sakit atau simptom-simptom atau kesan-kesan sampingan. Ada banyak yang kami tidak tahu mengenai CAM. Setiap hari kami akan belajar mengenai terapi- terapi CAM. Para pengguna mungkin menggunakan istilah 'semulajadi', 'holistik', 'rawatan di rumah' atau 'perubatan Timur' bagi merujuk kepada CAM. Menggunakan istilah 'pelengkap' apabila memaksudkan 'alternatif' atau begitu juga sebaliknya boleh menjadi punca salah faham dan konflik. Sebuah terapi disifatkan sebagai alternatif apabila ia digunakan sebagai menggantikan terapi konvensional. Sebuah terapi menjadi pelengkap apabila ia digunakan sebagai tambahan kepada terapi konvensional. Kami harap maklumat di dalam buku kecil ini akan menjawab sebahagian soalan yang mungkin anda ada. Ia hanya sebagai panduan dan kandungannya tidak sepatutnya diambil sebagai nasihat perubatan. Adalah penting bagi anda untuk berbincang dengan doktor anda sebelum anda mencuba sesuatu yang baru. Ini akan memastikan tiada apa yang akan menghalang rawatan barah anda. Sekiranya anda mendapati buku kecil ini berguna, kongsilah dengan keluarga anda dan teman-teman. Dan jika anda mempunyai sebarang pertanyaan mengenai kandungan buku ini atau sekiranya ada maklumat yang ingin anda ketahui yang tidak ada di sini, sila hubungi Talian Bantuan Barah di talian 6225 5655 bagi maklumat lanjut. Buku-buku maklumat lain mengenai barah juga boleh didapati daripada Perkhidmatan Pendidikan dan Maklumat di Pusat Barah Nasional Singapura Hubungi Talian Bantuan Barah untuk mendapatkannya. Bagi versi elektronik buku kecil ini, sila kunjungi lelaman web Pusat Barah Nasional Singapura: 3
4 APA ITU TERAPI KONVENSIONAL, PELENGKAP DAN ALTERNATIF? Apabila barah pertama kali didiagnos, selalunya terdapat kesuntukan masa dan kurang tenaga untuk berfikir. Selain daripada menangani kesan emosi mengenai diagnosis itu, pesakit barah juga perlu membuat keputusan mengenai jenis rawatan yang mereka perlukan. Adalah semulajadi untuk melawan barah anda dengan apa cara sekalipun. Terdapat banyak maklumat yang ada, dan kaedah-kaedah baru bagi merawat barah sentiasa diuji, justeru adalah susah mengetahui di mana anda harus bermula. Rawatan barah dibahagikan secara amnya kepada tiga kategori:- • Rawatan Konvensional atau Aliran Utama • Terapi Pelengkap • Terapi Alternatif
Rawatan Konvensional atau Aliran Utama Rawatan konvensional barah adalah rawatan standard bagi barah. Ia termasuk pembedahan, kemoterapi, radioterapi, telah menjalani ujian terapi hormon. Rawatan-rawatan mendalam menerusi kajian melibatkan ribuan pesakit. Rawatan-rawatan tersebut telah terbukti berkesan dan tidak bemakna bahawa mereka akan kesan-kesan sampingannya menyembuhkan semua barah, mereka selalunya memberikan hasil rawatan yang terbaik. terapi sasaran dan tersebut telah diketahui. Meskipun ia Terapi Pelengkap Terapi pelengkap digunakan bersama-sama dengan rawatan perubatan standard atau konvensional. Salah satu contoh ialah penggunaan akupunktur bagi membantu kesan-kesan sampingan rawatan barah. Beberapa pendekatan boleh memperbaiki kesihatan dan mutu kehidupan mereka yang menghidap barah. Tidak ada bukti bahawa pendekatan-pendekatan seperti itu akan menyembuhkan barah, tetapi ia boleh membantu para pesakit menangani penyakit mereka dengan lebih baik. Kebanyakan doktor melihat pendekatan-pendekatan ini sebagai konvensional; ia digunakan bersama dengan rawatan perubatan untuk mengurangkan tekanan, sakit dan kebimbangan, mengurus simptom- simptom dan merangsang rasa kesejahteraan. Terapi Alternatif Perubatan alternatif digunakan sebagai pengganti rawatan perubatan standard. Terapi alternatif terbina di atas sistem teori dan amali yang lengkap. Selalunya sistem-sistem ini berkembang berasingan dan lebih awal daripada pendekatan perubatan konvensional. Contoh-contoh sistem perubatan alternatif yang telah dibangunkan dalam budaya-budaya Barat termasuk perubatan homeopati dan naturopati. Dalam terapi homeopati, simptom-simptom dilihat sebagai usaha badan untuk menyesuaikan dan mengembalikan keseimbangan. Ubat-ubatan homeopati diambil daripada alam semulajadi yang merangkumi herba, produk binatang dan zat galian. Perubatan naturopati bermula daripada budaya-budaya purba dan dianggap sebagai ubat tertua yang diketahui manusia. Perubatan naturopati mencadangkan bahawa terdapat kuasa penyembuhan di dalam badan yang mengasaskan, menyenggara dan memulihkan kesihatan. Para pengamalnya bekerjasama dengan pesakit dengan matlamat menyokong kuasa ini menerusi rawatan seperti pemakanan dan kaunseling gaya hidup, suplemen pemakanan, ubat yang berasal dari tumbuh-tumbuhan, senaman, homeopati dan perubatan tradisional Cina (TCM). Contoh-contoh sistem yang telah dikembangkan dalam budaya bukan-Barat termasuk Perubatan Tradisional Cina (TCM) dan Ayurveda. TCM berdasarkan konsep pengimbangan 'Qi' (disebut "chee"), atau tenaga penting yang dipercayai mengalir di seluruh badan. 'Qi' diandaikan sebagai mengawal keseimbangan spiritual, emosi, mental dan fisikal dan dipengaruhi tenaga yang bertentangan 'yin' (tenaga negatif) dan 'yang' (tenaga positif). Penyakit disarankan berpunca dari aliran 'Qi' yang terjejas dan 'yin' dan 'yang' yang tidak seimbang. Antara komponen TCM ialah terapi herba dan pemakanan, pemulihan melalui senaman fisikal, meditasi, akupuntur dan urutan pemulihan. 5
6 Ayurveda telah diamalkan pada dasarnya di India selama 5,000 tahun. Rawatan Ayurveda termasuk diet dan ubat-ubatan herba dan menekankan penggunaan badan, minda dan rohani dalam pencegahan penyakit dan rawatan. Terdapat berbagai pendapat mengenai ubat-ubatan alternatif atau rawatan yang belum terbukti. Beberapa pendekatan menyatakan boleh mencegah barah, memperlambat pertumbuhannya, atau menyembuhkan barah. Mereka yang mempromosikan atau percaya kepadanya berhujah bahawa ia sebuah kaedah penting bagi merawat barah. Sebaliknya, ramai doktor bimbang bahawa terapi-terapi alternatif boleh memberikan harapan palsu dan ada diantaranya sangat mahal dan adakalanya berbahaya. Ia selalunya sukar untuk mendapatkan maklumat menyeluruh mengenai terapi alternatif kerana ia tidak ditulis di dalam jurnal perubatan, dan buk u-buku sering ditulis hanya oleh seorang individu. Rawatan-rawatan tersebut selalunya mempunyai asas sains yang sedikit dan kebanyakannya belum pernah diuji secara saintifik. Namun, para doktor yang mengamalkan terapi konvensional turut menggalakkan terapi-terapi baru di mana dakwaan keberkesanan dikaji secara rasional dan diuji. APA ITU PERUBATAN INTEGRATIF? Perubatan integratif merupakan pendekatan menyeluruh terhadap penjagaan yang melibatkan minda, tubuh dan rohani pesakit. Ia menyepadukan bidang sains moden dengan kebijaksanaan perubatan purba. Ia menggunakan ubat-ubatan asas dengan amalan-amalan CAM yang menjanjikan harapan terbaik. Sebagai contoh, ada orang belajar cara menggunakan kaedah bersantai sebagai satu cara untuk mengurangkan tekanan semasa menjalani rawatan kemoterapi. Bagi merea yang hidup dengan penyakit kronik atau yang boleh mendatangkan maut, ia boleh mengubah dimensi kehidupan fisikal, emosi dan rohani mereka. Perubatan integratif mungkin juga bernilai bagi mereka yang tidak sakit tetapi ingin meningkatkan tahap kesedaran diri, memperbaiki kesihatan dan mencegah masalah-masalah berkaitan kesihatan. MENGAPA MEREKA YANG MENGHIDAP BARAH MEMILIH CAM? Mereka mencuba CAM atas sebab-sebab yang sama dengan pencubaan rawatan-rawatan aliran utama - mereka ingin sembuh, untuk terus sihat dan dapat mengawal kehidupan mereka, dan mereka inginkan mutu hidup yang terbaik mungkin - mereka ingin badan dan minda mereka dipulihkan. 1. Menjanjikan Penyembuhan Rawatan-rawatan konvensional barah tidak akan boleh menjanjikan penyembuhan daripada barah. Tetapi ramai orang yang telah disembuhkan - namun ramai juga yang gagal untuk mendapat kesan daripada rawatan mereka. Ramai orang ingin mencuba semua kemungkinan bagi menghentikan barah. Ia mungkin memberikan mereka ketenangan fikiran kerana telah mencuba segalanya. Ada sesetengah orang bergantung kepada kepercayaan bahawa walaupun peluangnya kecil, terapi alternatif mungkin sesuai untuk mereka. Perkara-perkara yang perlu dipertimbangkan: • Apakah bukti bahawa rawatan tersebut mujarab? Selalunya ia merupakan pengakuan beberapa orang. Kerap kali tidak ada cara untuk mengesahkan dakwaan-dakwaan tersebut. Apakah ada sebarang maklumat mengenai jumlah orang yang telah menjalani rawatan tersebut tetapi keadaan mereka tidak bertambah baik?
2. Menjanjikan Pendekatan Semula Jadi dan Mudah Rawatan barah konvensional kadangkala mempunyai kesan-kesan sampingan yang kurang enak. Pembedahan boleh menyebabkan kesakitan dan ada yang boleh merubah imej tubuh anda. Kemoterapi dan radioterapi membunuh sel-sel barah tetapi juga merosakkan sebahagian sel-sel normal dan ini menyebabkan kesan-kesan sampingan. Sebaliknya, terapi alternatif kerap menjanjikan pendekatan yang semulajadi, mudah, berkesan, tidak berbahaya dan tanpa kesan-kesan sampingan. Perkara-perkara yang perlu dipertimbangkan: • Apakah bukti janji-janji tersebut? • Adakah terdapat kesan-kesan sampingan atau komplikasi? • Apakah kadar kegagalan? Apakah mereka yang telah pulih juga menerima rawatan barah konvensional? Jika ya, mungkin rawatan aliran utama itulah yang telah membantu. Kemoterapi, radioterapi, pembedahan dan rawatan hormon tidak boleh mendakwa ia tidak berbahaya. Tetapi, ia semakin berkesan dalam pembunuhan sel-sel barah dan tidak merosakkan sel-sel sihat. Rawatan-rawatan ini mempunyai harapan baik mencapai matlamatnya untuk menyembuhkan atau melambatkan barah. Selalunya ada sesuatu yang boleh dilakukan untuk mengurangkan, mencegah atau mengawal kesan-kesan sampingan. 3. Mengekalkan Harapan Untuk Hidup Untuk sesetengah orang, mencuba terapi alternatif merupakan satu cara untuk mengekalkan harapan bagi penawar apabila semua yang lain sudah tidak berkesan. Perkara-perkara yang perlu dipertimbangkan: • Berasa masih ada harapan adalah penting dalam menjalani kehidupan dengan barah, bagi pesakit, mahupun keluarganya. Menghancurkan harapan tersebut boleh melukakan hati mereka dan membuat mereka murung. Menggantungkan segala harapan kepada sesuatu yang tidak terbukti atau tidak semestinya berkesan boleh membawa kepada kesedihan yang teramat. Adalah penting untuk ingat perkara ini sebelum mencari rawatan-rawatan barah yang belum terbukti. Harapan yang membantu ialah harapan bagi apa yang berkemungkinan dan apa yang boleh memenuhi keperluan paling penting bagi pesakit barah. Bagi ramai orang, ada harapan untuk pulih atau hidup. Bagi sesetengah orang, harapan mereka mungkin untuk kebahagian, keamanan, mengatasi kemarahan dan rasa putus asa, untuk bersama dengan orang-orang yang dikasihi, ketiadaan kesakitan dan untuk maruah dan penghormatan. 7
8 JENIS-JENIS CAM Terdapat tujuh bidang utama yang digambarkan dalam laporan yang merupakan inisiatif Kongres Amerika Syarikat pada tahun 1998 kepada Institut-Institut Nasional Kesihatan bagi Sistem-Sistem dan Amalan Perubatan Alternatif di Amerika Syarikat. Ia adalah: Intervensi minda-tubuh Aplikasi tenaga dalam perubatan Sistem-sistem alternatif dalam amalan perubatan adalah seperti naturopati, kiropraktik, homeoterapi dan akupunktur. Kaedah-kaedah rawatan manual atau Amalan-Amalan Manipulatif dan Berasaskan Badan. • Rawatan-rawatan farmakologi dan biologi yang masih belum diterima oleh perubatan aliran utama. • Perubatan herba Rawatan-rawatan yang memberi tumpuan kepada diet dan pemakanan dalam pencegahan dan rawatan penyakit kronik. 1. Perubatan Minda-Tubuh Perubatan minda-tubuh menggunakan berbagai kaedah yang direka untuk meningkatkan kemampuan minda untuk mempengaruhi fungsi-fungsi badan dan simptom-simptom. Teknik minda-tubuh yang dianggap CAM termasuk meditasi, ibadah, pemulihan mental dan terapi-terapi yang menggunakan saluran kreatif seperti seni, muzik atau tarian. Ia berdasarkan kepercayaan bahawa kepercayaan bahawa minda anda boleh mempengaruhi tubuh anda. Diantara contohnya ialah: Meditasi: Pernafasan yang tertumpu atau mengulangi perkataan atau frasa untuk menenangkan minda; Biomaklumbalas: Menggunakan mesin-mesin mudah, pesakit belajar bagaimana untuk melibatkan fungsi badan tertentu yang selalunya diluar kesedaran individu (seperti kadar degupan jantung); Hipnosis: Keadaaan tenang dan perhatian tertumpu di mana pesakit menumpukan perhatian kepada sesuatu perasaan, idea atau saranan untuk membantu penyembuhan; Yoga: Sistem rengangan dan lagak dengan tumpuan khusus kepada pernafasan; Imejan: Membayangkan persekitaran, gambar atau pengalaman untuk membantu tubuh untuk pulih; • Saluran-saluran kreatif: Seni, muzik atau tarian.
2. Aplikasi Tenaga Terapi-terapi tenaga melibatkan penggunaan medan-medan tenaga. Terdapat 2 jenis: a. Medanbio atau medan tenaga yang digunakan untuk mempengaruh medan-medan tenaga yang dipercayai mengelilingi dan menembusi tubuh manusia. Kewujudan medan-medan tersebut belum lagi dibuktikan secara saintifik. Ada sesetengah bentuk terapi tenaga memanipulasi medanbio dengan menggunakan tekanan dan/atau memanipulasi badan dengan meletakkan tangan di dalam atau menembusi medan-medan tersebut. Contoh temasuk: • Qi gong: Sebuah komponen perubatan tradisional Cina yang menggabungkan pergerakan, meditasi dan pengawalan penafasan bagi memperbaiki aliran 'Qi' di dalam badan, memperbaiki pengaliran darah dan memperkuatkan fungsi imun. Reiki: Pengimbangan tenaga sama ada dari jauh ataupun meletakkan tangan pada atau dekat pesakit. Sentuhan pemulihan: Menggerakkan tangan di atas medan-medan tenaga badan. b. Terapi tenaga berdasarkan bioelektromagnetik atau tenaga benar adalah jenis-jenis perbuatan tenaga yang berdasarkan teori memperbetulkan medan-medan tenaga manusia. Ia menggunakan getaran mekanikal (seperti bunyi) dan kuasa elektromagnet, termasuk cahaya yang dapat dilihat, magnetisme, radiasi radiasi monokrom (seperti pancaran laser) dan cahaya daripada bahagian lain spektrum elektromagnet. Ia melibatkan penggunaan jarak gelombang dan frekuensi tertentu yang boleh diukur untuk merawat pesakit. Dipercayai getaran tertentu boleh membunuh sel-sel luarbiasa yang terpilih sementara mengekalkan sel-sel normal. Contoh terapi sedemikian: • Akupunktur elektrik: menggunakan arus elektrik untuk merangsang titik-titik akupunktur. Fungsi organ dipulihkan dengan merangsang titik-titik tersebut menggunakan arus terus yang diberikan melalui jarum-jarum. Akupunktur laser: menggunakan pancaran laser berkuasa rendah pada titik-titik akupunktur. Ia digunakan pada pesakit yang takut pada jarum. Pancaran laser dikatakan tidak merosakkan kulit tetapi ketekalan peralatannya masih belum dipastikan. Terapi Cahaya: menggunakan cahaya semulajadi atau buatan manusia untuk merawat berbagai penyakit, tetapi penggunaan cahaya yang belum dibuktikan turut merangkumi laser, warna, dan cahaya monokrom. Walaupun terapi laser berkuasa rendah didakwa berguna dalam mengurangkan kesakitan, radang dan membantu mengubati luka, bukti saintifik yang kukuh mengenai kesan- kesannya masih lagi diperlukan. 9
10 3. Sistem Alternatif Amalan Perubatan Ini adalah sistem-sistem perubatan dan kepercayaan yang telah mengembang mengikut masa dalam berbagai budaya dan pelosok dunia. Antara contoh-contoh ialah: Perubatan Ayurveda: Sebuah sistem daripada India yang menekankan keseimbangan di antara tubuh, tubuh, minda dan rohani, Perubatan Cina: Didasarkan pada pandangan bahawa kesihatan adalah pengimbangan dua kuasa yang dipanggil yin dan yang. Akupunktur adalah amalan biasa dalam perubatan Cina yang melibatkan perangsangan titik-titik tertentu pada badan untuk menggalakkan kesihatan atau mengurangkan simptom-simptom penyakit dan merawat kesan-kesan sampingan; Homeopati: Menggunakan dos kecil bahan-bahan sebagai pencetus tubuh untuk merawat dirinya sendiri; • Perubatan Naturopati: Menggunakan kaedah-kaedah berbeza yang membantu tubuh merawat dirinya sendiri secara semulajadi. 4. Kaedah Perubatan Manual atau Amalan-Amalan Manipulatif yang Berasaskan Badan Kaedah manipulasi yang berasaskan badan dalam CAM berdasarkan manipulasi dan/atau pergerakan satu atau beberapa bahagian badan. Antara contoh termasuk kiropraktik atau manipulasi osteopati dan pengurutan. Kaedah-kaedah manipulasi dan berasaskan badan tertumpu kepada struktur dan sistem tubuh termasuk tulang dan sendi, tisu-tisu lembut dan sistem pengaliran darah dan limfa. Ia melibatkan satu atau beberapa bahagian badan. Antaranya: • Pengurutan: Manipulasi tisu dengan tangan dan peralatan khas; • Penjagaan Kiropraktik: Sejenis manipulasi sistem sendi dan tulang; Refleksologi: Menggunakan titik-titik tekanan pada tangan atau kaki untuk mempengaruhi bahagian tubuh yang lain.
5. Amalan-Amalan Berdasarkan Farmakologi dan Biologi Terapi-terapi berdasarkan Farmakologi dan Biologi dalam CAM termasuk tetapi tidak terhad kepada bahan-bahan yang didapati daripada tumbuh-tumbuhan, ekstrak binatang, vitamin, zat galian, asid lemak, asid amino, protin, prebiotik, probiotik, diet lengkap dan makanan berfungsi. Ini termasuk suplemen pemakanan dan produk herba. Antara contoh ialah: Vitamin • Herba • Makanan
Die t khas Catatan mengenai pemakanan: Adalah biasa bagi orang yang menghidap barah untuk bertanya tentang makanan yang berbeza untuk dimakan semasa rawatan. Namun, penting untuk mengetahui bahawa tidak ada satu makanan atau makanan khas yang terbukti dapat mengawal atau menyembuhkan barah. Terlalu banyak satu jenis makanan tidak bermanfaat, malah boleh memudaratkan. 6. Perubatan Herba Perubatan herba merupakan industri yang sedang rancak. Penggunaan herba dan tumbuh-tumbuhan untuk merawat penyakit telah digunakan sejak beribu-ribu tahun yang lalu. Lebih 120 ubat yang sering Ubat-ubat barah seperti Paclitaxel terus digunakan didapati menerusi sumber tumbuh-tumbuhan. menunjukkan kebergunaan tumbuh-tumbuhan dalam rawatan anti-barah. Minat pada ubat-ubatan herba terbit daripada penggunaan produk-produk 'semulajadi' dan untuk mengelak kesan-kesan sampingan dan ketoksikan ubat-ubat yang lebih konvensional. Namun, "semulajadi" tidak semestinya bermakna "selamat". Herba yang diambil pada dos yang salah atau oleh mereka dengan kondisi yang mengubah kesan herba tersebut boleh menyebabkan kesan sampingan yang serius dan juga maut. Contohnya, ma huang atau ephedra mengandungi ephedrine yang boleh menyebabkan pening, mabuk, debaran dan mungkin juga angin ahmar dan serangan jantung. Pengguna mesti mampu memahami dakwaan-dakwaan oleh pengeluar dan mereka yang menyarankan ubat-ubatan herba dengan hati-hati. Keselamatan kebanyakan herba tidak diketahui. Para profesional kesihatan perlu sedar tentang penggunaan herba yang kian meluas oleh orang awam untuk merawat berbagai penyakit. Individu yang memilih untuk menggunakan herba bagi penyakit-penyakit tertentu dinasihatkan untuk berjumpa para profesional penjagaan kesihatan bagi menilai sebarang kemudaratan yang dikaitkan dengan ubat yang mereka sedang ambil atau potensi kesan sampingan herba berkenaan. 11
12 7. Rawatan-Rawatan Tertumpu Kepada Diet dan Pemakanan dalam pencegahan dan rawatan penyakit kronik Banyak yang telah ditulis mengenai diet dan kesannya kepada kesihatan dan penyakit. Tidak ada makanan tertentu yang boleh mencegah atau mengubati barah. Diet alternatif atau khas telah berkembang disebabkan kebimbangan bahawa semakin ramai orang memakan makanan yang terlalu kaya dengan lemak tepu, makanan kurang zat dan diet yang tinggi protin dan karbohidrat. Paras optimum bagi zat diselubungi kontroversi. Pengambilan Diet Yang Disyorkan (RDA) dilakar untuk menyediakan dasar penilaian diet bagi kumpulan - bukan individu. Penggunaan diet-diet khas tidak sepatutnya diremehkan atau diikuti tanpa panduan pakar. Potensi akibat negatif perlu sentiasa dipertimbangkan. Antara contoh diet alternatif atau khas ialah: Diet Vegetarian: tertumpu kepada amalan menjauhi daging, ikan atau ayam-itik. Ada pengamal vegetarian memakan telur dan produk-produk tenusu. Kajian telah menunjukkan bahawa diet vegetarian yang diikuti dengan betul boleh mengurangkan risiko barah kolon, payudara, prostat dan lain-lain jenis, juga penyakit jantung dan lain-lain penyakit. Satu kajian yang diterbitkan pad a 1989 dalam 'American Journal of Clinical Nutrition' melaporkan bahawa pengamal diet vegeterian memakan lebih banyak zat penting dan menyerapnya dengan lebih baik daripda mereka yang tidak mengamalkannya. Diet Makrobiotik: Makrobiotik dari segi definisinya bermakna "kehidupan lebih luas". Ia berdasarkan falsafah Timur 'yin' dan 'yang' yang merangkumi segala aspek teori makrobiotik dan gaya hidup. Memikul tanggungjawab ke atas kesihatan secara individu menerusi gaya hidup lebih seimbang dan semulajadi merupakan matlamat makrobiotik. Diet asas makrobiotik terdiri daripada 50%-60% bijirin, 5% sup, 25%-30% sayur-sayuran, 10%-15% kekacang dan sayuran laut dan 5%-10% ikan, kerang-kerangan, buah-buahan musiman dan kacang. Terapi Gerson: ia sebuah program diet yang terdiri daripada jumlah buah-buahan organik dan sayur- sayuran yang banyak dan menekankan kurang pengambilan garam dan kadar potasium yang tinggi. Matlamat diet ini ialah untuk menghasilkan perubahan selular positif menerusi diet dan detoksifikasi. Prinsip asas ialah mengimbangi sodium dan potasium pada peringkat selular. Penyediaan makanan merupakan kunci diet Gerson. Makanan dimasak menggunakan haba rendah dan menggunakan sedikit air sahaja. Perkakas memasak juga sepatutnya diperbuat daripada keluli tahan karat, besi tuang, gelas, porselin atau tin. Periuk belanga aluminium, ketuhar gelombang mikro dan periuk tekanan tidak boleh digunakan. Enema kopi diberikan untuk detoksifikasi. Para peserta perlu mengikut aturan tersebut selama 2 tahun.
PATUTKAH SAYA MENCUBA CAM? Setiap individu mempunyai hak untuk memilih rawatan mereka sendiri. Namun, untuk membuat keputusan berdasarkan maklumat, orang ramai perlu mengetahui dan memahami sedalam mungkin mengenai barah yang dihidapi dan rawatannya. Ini akan membantu mereka rasa mampu mengawal keadaan dan membuat pilihan yang terbaik untuk diri mereka. Lihat dengan teliti rawatan-rawatan pelengkap dan alternatif yang anda telah baca dan dengar. Ia mungkin termasuk menanyakan soalan-soalan seperti: 1. Apakah dasar terapi dan sudahkah dakwaan-dakwaannya diuji? 2. Di manakah dakwaan-dakwaan itu dilaporkan atau adakah ia bergantung kepada testimoni peribadi sebagai bukti bahawa rawatan itu mujarab? 3. Berapa ramai orang yang telah menggunakan terapi tersebut? 4. Apakah kelayakan orang yang menyarankan dan memberikan rawatan tersebut? 5. Apakah kejayaannya dan di manakah hasil tersebut diterbitkan? 6. Apakah kesan-kesan sampingan yang mungkin berlaku? 7. Bolehkan kesan-kesan ini dielak atau dikawal? Sekiranya soalan-soalan ini tidak boleh dijawab dengan memuaskan, anda sepatutnya berasa syak bahawa nilai rawatan tersebut tidak terbukti. Periksa sama ada terapi itu hanya untuk barah tertentu dan tidak juga disyorkan bagi berbagai penyakit lain seperti artritis,kencing manis, penyakit jantung dan lain-lain. Anda juga patut menimbangkan perkara berikut: Amalan Kotor Ada sebilangan pengamal terapi alternatif yang tidak dilatih dengan baik, atau mempunyai tahap kebersihan yang rendah. Ia boleh membawa kepada jangkitan yang mungkin berbahaya. Terdapat risiko berkaitan terapi yang menggunakan jarum, suntikan, picagari (syringe) atau enema. Sentiasa periksa latihan dan kelayakan mereka yang menawarkan kaedah-kaedah sedemikian. Rawatan Herba Ubat-ubatan herba yang digunakan dalam sesetengah terapi mungkin tercemar dan boleh menyebabkan masalah yang tidak dijangka. Sila bincang dengan doktor yang merawat anda jika anda berniat memakan ubat-ubatan herba semasa menjalani rawatan barah konvensional. Kos Ada sesetengah terapi alternatif yang mahal. Cuba timbangkan kos dan faedah rawatan tersebut sebelum membuat keputusan anda. Dapatkan maklumat lanjut daripada pengamalnya mengenai tempoh rawatan yang perlu anda jalani dan harganya. Keputusan impulsif Kadangkala seorang pesakit barah akan memilih terapi yang belum terbukti sebagai rawatan utamanya dan menolak rawatan konvensional barah. Apabila ini berlaku, barah yang boleh diubati mungkin akan menjadi lebih teruk jika tidak diuruskan dengan betul. Adalah nasihat yang baik untuk menilai pilihan yang ada dan jangan membuat keputusan secara terburu-buru. Bincang perkara itu dengan doktor anda. 13
14 Para doktor secara amnya memahami bahawa para pesakit akan menimbangkan penggunaan terapi alternatif. Mereka juga faham bahawa perubatan tidak mempunyai segala jawapan. Jika anda terfikir untuk menggunakan terapi alternatif yang belum terbukti, adalah baik sekiranya anda bincangkan perkara itu dengan doktor yang merawat anda. Doktor anda boleh membantu anda untuk:- • membezakan antara pendekatan yang boleh membantu anda dan yang boleh mendatangkan bahaya kepada anda. sentiasa berwaspada terhadap sebarang kesan sampingan rawatan tersebut. Doktor anda perlu tahu jika anda menggunakan kaedah lain kerana sesetengah terapi boleh menjejas rawatan aliran utama atau konvensional. Ingat, jika anda berilmu dan memahami rawatan anda, ia juga membantu doktor anda. Anda akan dapat menghadapi kesan-kesan sampingan dengan lebih baik atau mengesan tanda-tanda luarbiasa yang perlu diberitahu kepada doktor. Berbincang dengan doctor anda sebelum anda menggunakan CAM Ada pesakit barah yang takut doktor mereka tidak akan faham atau membenarkan penggunaan CAM. Tetapi, para doktor tahu bahawa pesakit barah ingin memainkan peranan aktif dalam penjagaan diri mereka. Mereka inginkan yang terbaik bagi pesakit mereka dan selalunya sedia bekerjasama dengan para pesakit. Bincang dengan doktor anda bagi memastikan bahawa segala aspek penjagaan barah anda tidak bercanggah. Ini penting kerana apa yang nampak selamat mungkin menjejas rawatan barah anda. Dengan menanyakan soalan, anda hanya meminta maklumat. Anda tidak membangkang atau menyangsikan rawatan konvensional yang sedang anda terima atau orang yang merawat anda. Jika anda tidak faham jawapan yang diberi, minta doktor menerangkannya lagi dengan cara yang lain. Para doktor sering menggunakan istilah-istilah teknikal tanpa menyedarinya dan selalunya tidak keberatan menerangkannya kepada anda sekali lagi. Anda berhak mendapatkan maklumat. Ada sesetengah orang mendapati ia berguna untuk menulis senarai soalan yang ingin ditanyakan doktor.
SOALAN-SOALAN MENGENAI CAM YANG BOLEH ANDA TANYAKAN DOKTOR a. Jenis CAM manakah yang boleh: membantu saya menghadapi, mengurangkan tekanan dan merasa lebih sihat? • membantu saya merasa lebih bertenaga? • membantu saya menangani simptom-simptom barah atau kesan-kesan sampingan rawatan seperti rasa loya? menjejas rawatan atau ubat-ubatan saya? b. Kenapakah terapi alternatif mujarab bagi sesetengah orang? Anda mungkin terbaca atau terdengar mengenai mereka yang mendakwa bahawa barah mereka dipulihkan oleh sebuah rawatan alternatif. Kebanyakan orang-orang ini mungkin turut menjalani rawatan konvensional, selalunya tidak lama sebelum atau pada masa yang sama mereka menggunakan terapi alternatif. Rawatan konvensional kadangkala boleh mengambil tempoh berminggu atau berbulan untuk mujarab. Kadangkala barah tidak dapat disembuh, tetapi ia masih ada atau berkembang walaupun individu berkenaan merasa sihat dalam jangka pendek. Kebanyakan barah tidak menunjukkan sebarang simptom perkembangannya, sebab itu ramai pesakit barah yang terpedaya dan percaya mereka telah sembuh padahal barah mereka sedang berkembang. (Ini sebabnya para doktor menunggu bertahun-tahun sebelum mengatakan penyakit barah itu sudah disembuhkan). Para doktor tidak boleh meramalkan perkembangan barah setiap kali. Ada barah yang tumbuh dan merebak lebih cepat daripada yang dijangkakan. Dalam kes-kes lain, seorang pesakit boleh hidup lebih lama daripada yang diramalkan doktor. Kadangkala barah itu akan hilang dengan sendirinya tanpa disangka-sangka. Kita tidak tahu kenapa ini terjadi, tetapi para pesakit berkenaan selalunya telah pun menjalani rawatan konvensional. Ada yang mungkin telah menggunakan rawatan alternatif atau yang tidak terbukti, tapi ada juga yang tidak menggunkannya. Penting untuk diingat bahawa orang yang mempromosikan rawatan alternatif atau yang tidak terbukti selalunya tidak melaporkan kes-kes di mana rawatan tersebut tidak berjaya. Ramai pesakit yang mengalami hasil rawatan alternatif yang kurang memuaskan juga tidak akan kembali kepada pengamal rawatan alternatif mereka dan kes-kes serupa ini tidak terlapor. c. Apakah yang dijanjikan penyamar doktor ini? Penyamar doktor menggunakan rasa takut terhadap barah. Mereka mempromosikan rawatan- rawatan yang tidak ada nilainya. Seringkali penawar yang mereka tawarkan tidak menyakitkan dan ringkas. Mengapa ada orang yang termakan kelentong perniagaan mereka? Sememangnya rawatan- rawatan ini tiada nilainya. Dan paling buruk ialah ianya m erbahaya. Salah satu sebab penipuan penjagaan kesihatan berlaku ialah kerana mereka mengambil sebagai mangsa, orang-orang yang sedang merasa takut atau yang sedang sakit. Kehidupan dengan masalah kesihatan kronik adalah sukar. Mudah untuk faham kenapa orang-orang ini termakan dengan janji-janji rawatan cepat dan tidak menyakitkan. Dengan menggunakan kaedah-kaedah yang tidak terbukti, pesakit barah akan kehilangan masa berharga dan peluang untuk mendapatkan rawatan terbukti dan berkesan. Kelambatan ini akan mengurangkan peluang untuk mengawal atau menyembuhkan penyakit tersebut. 15
16 d. Bagaimakah boleh saya melindungi diri daripada penipuan kesihatan? Berwaspadalah. Soal apa yang anda lihat atau dengar dalam iklan atau di internet. Suratkhabar, majalah, radio dan stesen-stesen televisyen. Selalu selidik berkenaan sesebuah produk sebelum anda membelinya. Jangan biarkan jurujual memaksa anda membuat keputusan terburu-buru. Periksa dengan doktor anda dahulu. Cari perkara-perkara yang mencurigakan dalam iklan-iklan dan bahan-bahan promosi yang: Menjanjikan penawar yang cepat dan tidak menyakitkan, Mendakwa dibuat daripada formula khas, rahsia atau purba - selalunya hanya boleh didapati menerusi peti surat atau daripada penaja, Menggunakan testimoni atau sejarah kes-kes yang tidak didokumentasikan daripada pesakit-pesakit yang berpuas hati, Mendakwa berkesan bagi berbagai jenis penyakit, • Mendakwa dapat menyembuhkan penyakit (seperti artritis atau barah) yang masih belum difahami sains perubatan, Menawarkan hadiah tambahan "percuma" atau jumlah produk yang banyak sebagai "promosi khas", atau Memerlukan bayaran pendahuluan dan mendakwa bekalan produk tersebut terhad. e. Bagaimanakah boleh saya tahu sama ada rawatan saya sekarang adalah yang terbaik untuk saya? Kadangkala susah untuk memutuskan rawatan terbaik bagi setiap individu. Ini kerana setiap barah pesakit berbeza dan kerana sesetengah rawatan masih lagi baru. Bagi kebanyakan barah, terdapat satu kaedah rawatan yang telah terbukti kemujarabannya. Para doktor menggunakan kepakaran dan pertimbangan mereka untuk mengesyorkan rawatan yang sesuai. Mereka mendasarkannya kepada pengalaman doktor-doktor lain dan penyelidik-penyelidik yang diterbitkan di dalam jurnal-jurnal perubatan dan saintifik. Jika doktor anda seorang pakar dalam penjagaan barah dan jika anda berpengetahuan mengenai barah anda, pilihan rawatan dan sokongan yang ada, anda dalam posisi terbaik untuk membuat keputusan tentang rawatan yang terbaik untuk diri anda. Jika anda tidak puas hati dengan rawatan anda atau anda hanya inginkan pandangan orang lain, anda boleh mendapatkan pandangan kedua daripada doktor lain. f. Bolehkah saya menggunakan CAM semasa menjalani rawatan konvensional? Ramai orang menggunakan CAM semasa mereka sedang menjalani rawatan konvensional dan selalunya ia tidak menyebabkan sebarang masalah. Tetapi, adalah penting untuk anda memberitahu doktor yang merawat anda apa yang anda lakukan atau berniat untuk lakukan. Dengan cara ini, anda dapat memastikan bahawa rawatan konvensional anda akan terus berkesan sebaik mungkin dan tidak bercanggah dengan rawatan-rawatan lain yang anda mungkin sedang jalani. g. Bagaimanakah jika saya menggantikan rawatan konvensional dengan rawatan alternatif? Anda berhak memilih rawatan anda. Namun, cuba fikirkan tentang risiko kehilangan faedah yang ditawarkan rawatan konvensional. Jangan terburu-buru membuat keputusan. Sentiasa timbangkan faedah dan kelemahan setiap rawatan sebelum membuat keputusan.
PILIH PENGAMAL CAM DENGAN HATI-HATI Soalan-soalan am yang boleh anda tanyakan pengamal CAM berkenaan Apakah jenis CAM yang anda amalkan? • Dari manakah anda menerima latihan dan kelayakan anda? • Apakah pengkhususan anda? • Pernahkah anda merawat pesakit barah sebelum ini? • Adakah anda berjumpa pesakit dengan jenis barah yang sama seperti saya? • Berapa ramaikah pesakit barah yang serupa seperti jenis barah saya yang pernah anda rawat? a. Apakah soalan-soalan mengenai terapi tersebut yang perlu saya tanyakan pengamal CAM berkenaan? Dengan maklumat yang diraih daripada menanyakan soalan-solan berikut, anda akan lebih bersedia untuk memutuskan terapi mana yang ingin anda gunakan atau sama ada ianya perlu. Jika jawapan pengamal terhadap soalan-soalan ini tidak memuaskan, anda mempunyai sebab untuk berwaspada terhadap rawatan yang ditawarkan atau pengamal yang menawarkannya. • Bagaimanakah rawatan ini diberikan? • • Apakah risiko dan kesan-kesan sampingannya? • Bolehkah risiko dan kesan-kesan sampingan ini dicegah atau dirawat? • Adakah ini akan menjejas rawatan barah saya? • Berapa lamakah perlu saya menjalani rawatan ini? • Berapa lamakah sebelum saya tahu rawatan ini mujarab? • Apakah kadar penyembuhan terapi ini? • Apakah bukti bahawa ia mujarab untuk saya? • Berapakah harganya? • Apakah anda mempunyai maklumat mengenai rawatan ini yang boleh saya baca? • Adakah terdapat sebab-sebab kenapa saya tidak seharusnya menggunakannya? • Adakah rawatan yang serupa sedang digunakan untuk merawat penyakit lain selain barah? Soalan-soalan untuk diri anda • Adakah rawatan tersebut nampak terlalu bagus untuk dipercayai? • Apakah saya berasa selesa dengan orang ini? • Apakah saya suka dengan keadaan dan persekitaran pejabat itu? • Apakah saya suka dengan kakitangannya? • Adakah orang ini menyokong rawatan-rawatan barah konvensional? • Adakah mudah membuat temujanji? • Adakah waktunya sesuai untuk saya? • Bolehkah saya menanggung kos rawatan? Bagaimanakah rawatan ini dapat membantu saya? Tahuka anda tentang kajian-kajian yang membuktikan rawatan ini boleh membantu? 17
18 DAPATKAN MAKLUMAT YANG BOLEH DIPERCAYAI Terdapat banyak maklumat mengenai CAM. Oleh itu, adalah penting anda merujuk kepada sumber- sumber yang boleh dipercayai. Berhati-hati dengan produk-produk yang diiklankan individu atau syarikat yang: Mendakwa mereka mempunyai satu "penawar"; Tidak memberikan maklumat khusus mengenai kemujaraban produk mereka; Membuat dakwaan hanya mengenai hasil positif yang mempunyai kesan sampingan yang sedikit; Mengatakan mereka mempunyai kajian-kajian klinikal, tetapi tidak ada bukti atau salinan kajian-kajian tersebut. Ingat, jikalau ia nampak terlalu bagus untuk dipercayai, selalunya ianya memang begitu. Lelaman Web Para pesakit dan keluarga mereka telah mendapatkan jawapan-jawapan kepada banyak soalan-soalan mereka melalui Internet. Banyak lelaman web merupakan sumber-sumber maklumat CAM yang baik. Tetapi, ada sesetengahnya yang tidak boleh dipercayai dan mengelirukan. Soalan-soalan untuk ditanya mengenai laman web: Siapaka yang mengendalikan dan membiayai laman itu? Adakah ia mempunyai kelulusan? Adakah ia mewakili sebuah pertubuhan yang dikenali dan dihormati? Apakah tujuan laman tersebut dan siapakah sasarannya? Adakah laman tersebut menjual atau mempromosikan sesuatu? • Dari manakah datangnya maklumat tersebut? • Adakah maklumat itu berdasarkan fakta-fakta atau hanya perasaan dan pendapat seseorang? Bagaimanakah maklumat tersebut dipilih? Apakah ada lembaga penyemak atau pakar-pakar yang menyemak kandungannya? Adakah maklumatnya mutakhir? Adakah laman tersebut menyatakan kali terakhir ia dikemaskini? Bagaimanakah laman tersebut memilih laman-laman lain yang dipautkan kepada anda?
BAGAIMANA CARA MENILAI MAKLUMAT KESIHATAN DI INTERNET? Kepopularan Internet yang kian berkembang menjadikan proses mencari maklumat kesihatan lebih mudah dan cepat. Kebanyakan maklumat ini berharga; tetapi, Internet juga membolehkan penyebaran pantas dan meluas maklumat yang palsu dan mengelirukan. Adalah penting bagi anda menimbangkan sumber maklumat itu dengan hati-hati dan membincangkannya dengan penyedia penjagaan kesihatan anda. Soalan dan jawapan di bawah mungkin dapat membantu anda membuat keputusan sama ada maklumat kesihatan yang anda temui besar kemungkinan boleh dipercayai. 1. Siapakah yang mengendalikan laman web itu? Mana-mana laman web sepatutnya memudahkan orang ramai mengetahui siapa yang bertanggungjawab bagi laman dan maklumatnya dengan mudah. Contohnya di laman web Pusat Barah Nasional Singapura, "NCCS" tertera dengan jelas pada setiap muka surat utama bersama pautan kepada laman muka. 2. Siapakah yang menampung kos laman web itu? Mengendalikan laman web memerlukan dana. Sumber dana laman web sepatutnya dipaparkan dengan jelas. Contohnya, alamat-alamat web yang berakhir dengan ".gov" dibiayai pemerintah; ".edu" menandakan bahawa ia sebuah institusi pendidikan; ".org" sering digunakan oleh badan-badan bukan komersial; dan ".com" menandakan badan-badan komersial. Sumber dana boleh mempengaruhi kandungan yang dipaparkan, cara ia dipaparkan dan apa yang ingin dicapai oleh pemilik laman web tersebut. 3. Apakah tujuan laman web itu? Tujuan laman web berkaitan dengan pengendalinya dan pembiayaannya. Banyak laman web mempunyai pautan kepada maklumat mengenai laman itu. Pautan itu, yang selalunya dinamakan "About This Site" sepatutnya menyatakan tujuan laman web itu dengan jelas dan membantu para pengguna menilai kebolehpercayaan maklumat di laman tersebut. 19
20 4. Apakah sumber asli maklumat di laman web itu? Banyak laman web kesihatan dan perubatan menerbitkan maklumat yang dikumpulkan daripada laman- laman web dan sumber-sumber lain. Jika individu atau pertubuhan yang bertanggungjawab bagi laman tersebut tidak menulisnya, sumber aslinya patut dipaparkan dengan jelas. 5. Bagaimanakah maklumat di laman web itu di didokumentasikan? Selain mengenal pasti sumber asli maklumat tersebut, laman web itu juga patut mengenal pasti bukti-bukti yang menjadi dasar maklumat tersebut. Fakta-fakta dan perangkaan sepatutnya mempunyai rujukan (seperti petikan daripada artikel-artikel dalam jurnal-jurnal perubatan). Juga, pendapat dan nasihat harus dibezakan dengan jelas daripada maklumat yang "berdasarkan bukti" (iaitu berdasarkan hasil kajian). 6. Berapa mutakhirkah maklumat pada laman web itu? Laman web sepatutnya disemak dan dikemaskini secara berkala dengan tetap. Penting menyediakan maklumat, khususnya maklumat perubatan, yang mutakhir dan terkini atau tarikh penyemakan ditulis dengan jelas. Walaupun maklumat tersebut tidak berubah, adalah baik untuk mengetahui bahawa pemilik laman web itu telah menyemaknya baru-baru ini bagi memastikan maklumat tersebut masih sah. 7. Bagaimanakah laman web itu memilih pautan kepada laman web lain? Laman-laman web yang boleh dipercayai selalunya mempunyai panduan tentang bagaimana mereka mewujudkan pautan dengan laman-laman web lain. Sesetengah laman web perubatan mengambil pendekatan konservatif dan tidak memaut kepada laman-laman web lain; ada yang memaut kepada sebarang laman web yang membuat permohonan atau membayar bagi pautan itu; yang lainnya memaut hanya kepada laman-laman yang memenuhi kritera-kriteria tertentu. 8. Apakah maklumat mengenai pengguna yang dikumpulkan oleh laman web itu dan kenapa? Banyak laman web berkaitan kesihatan bertanyakan pengguna untuk "berlanggan" atau "menjadi anggota". Banyak laman web yang menanyakan maklumat peribadi sepatutnya menerangkan dengan jelas apa yang ia akan gunakan dan tidak gunakan dengan maklumat tersebut. Para pengguna perlu membaca dan memahami dasar kerahsiaan atau bahasa yang serupa pada laman itu dan tidak menandatangani apa-apa pun yang mereka tidak faham. 9. Bagaimanakah laman web itu mengurus interaksi dengan para pengguna? Sepatutnya terdapat cara bagi para pengguna menghubungi para pemilik laman web berkenaan masalah, maklumbalas dan soalan. Jika laman itu mempunyai bilik sembang atau ruang perbincangan dalam talian, ia patut memaklumkan kepada pengguna mengenai syarat-syarat pengunaan khidmat tersebut. Adakah khidmat tersebut dipantau? Jika ya, oleh siapa dan kenapa? Selalunya ia adalah idea yang baik untuk meluangkan masa membaca perbincangan sebelum menyertainya untuk merasa selesa dengan suasana sebelum menjadi peserta. 10. Bagaimanakah boleh anda mengesahkan ketepatan maklumat yang diterima melalui e-mel? Sebarang mesej e-mel patut dinilai dengan hati-hati. Sumber mesej dan tujuannya perlu dipertimbangkan. Ada sesetengah syarikat atau pertubuhan menggunakan e-mel untuk mengiklankan produk-produk atau memikat orang ke laman web mereka. Ketepatan maklumat kesihatan boleh dipengaruhi oleh keinginan untuk mempromosikan sesuatu produk atau khidmat.
Buku-buku Beberapa buah buku telah ditulis mengenai berbagai jenis terapi CAM. Ada buku mengandungi kandungan yang boleh dipercayai, sementara yang lainnya tidak. Adalah penting untuk mengetahui bahawa maklumat sering berubah-ubah dan hasil kajian baru dilaporkan setiap hari. Berwaspadalah jika hanya seorang sahaja menulis buku itu kerana anda hanya akan mendapat pandangan daripada seorang itu sahaja. Soalan-soalan yang perlu ditanya: • Adakah penulisnya seorang pakar dalam bidang ini? • Adakah anda tahu orang lain yang telah membaca buku itu? • Sudahkah buku ini diulas oleh beberapa orang pakar? • Adakah ia diterbitkan dalam tempoh lima tahun yang lalu? • Adakah buku ini menyajikan pandangan-pandangan yang berbeza, atau ia nampaknya hanya berpegang kepada satu pendapat sahaja? • Adakah rujukannya disenaraikan di bahagian belakang buku itu? pengarang buku itu menyelidiki topik ini secara menyeluruh? Artikel-Artikel Majalah Jika anda mahu mencari artikel-artikel yang anda boleh yakini, bertanyalah kepada pustakawan untuk membantu anda mencari jurnal-jurnal ,buku dan bahan penyelidikan kesihatan lain yang telah dilakukan oleh pakar-pakar. Artikel-artikel dalam majalah-majalah popular selalunya bukan ditulis oleh pakar-pakar. Sebaliknya, para penulis menemu bual pakar untuk mengumpulkan maklumat, lalu mereka menulis artikel itu. Sekiranya terdapat dakwaan-dakwaan mengenai CAM di dalam artikel majalah, sentiasa ingat: • Para pengarang mungkin tidak mempunyai maklumat pakar dalam bidang ini; • Mereka mungkin tidak menyatakan sumber maklumat mereka; • Artikel tersebut mungkin belum diulas pakar; • Penerbitnya mungkin mempunyai hubungan dengan para pengiklan atau lain-lain pertubuhan. Justeru, artikel tersebut mungkin berat sebelah. Apabila anda membacanya, gunakan proses sama yang digunakan oleh penulis majalah itu: • Berbincang dengan para pakar; • Tanyakan banyak soalan; • Selepas itu, putuskan jika terapi itu sesuai untuk anda. 21
22 SUPLEMEN PEMAKANAN - LEBIH DARIPADA VITAMIN... Suplemen-suplemen pemakanan hari ini bukan hanya vitamin dan zat galian. Ia juga boleh merangkumi bahan-bahan yang kurang dikenali seperti herba, botani, asid amino dan enzim. Suplemen-suplemen datang dalam beraneka bentuk seperti pil, kapsul, serbuk, bar tenaga atau minuman. Suplemen pemakanan bukan bertujuan untuk merawat, mendiagnos, mencegah atau meyembuhkan penyakit; justeru, para pengeluar mungkin tidak banyak membuat dakwaan. Dalam sesetengah kes, suplemen pemakanan mungkin menyebabkan kesan sampingan yang tidak diingini, terutama sekali jika dimakan sebelum pembedahan atau bersama suplemen pemakanan atau ubat yang lain, atau jika anda mempunyai kondisi-kondisi kesihatan tertentu. Bukti saintifik menyokong faedah sesetengah suplemen pemakanan sudah dipastikan bagi sesetengah kondisi kesihatan, tetapi yang lainnya perlu dikaji lebih lanjut lagi. Pengeluar/pengedar suplemen pemakanan mempunyai tanggungjawab untuk memastikan produk-produk mereka selamat dan dakwaan- dakwaan pada label tepat dan benar. Apa juga pilihan anda, suplemen tidak sepatutnya menggantikan ubat preskripsi doktor atau kepelbagaian makanan yang penting bagi diet yang sihat. Soalan-Soalan Yang Sering Ditanya 1. Apakah itu suplemen pemakanan? Suplemen pemakanan (juga dipanggil suplemen zat atau ringkasnya suplemen): • diambil melalui mulut. • mengandungi "kandungan diet" yang bertujuan untuk melengkapkan pemakanan. Contoh kandungan pemakanan termasuk vitamin, zat galian, herba (sejenis atau campuran), bahan-bahan botani lain, asid amino dan bahan-bahan pemakanan seperti enzim dan yang diperbuat daripada kelenjar binatang. datang dalam berbagai bentuk seperti pil, kapsul, gel lembut, cecair dan serbuk. • tidak mewakili penggunaan sebagai makanan konvensional atau sebagai satu-satunya bahan makanan atau dalam diet. dilabel sebagai suplemen pemakanan. 2. Adakah "semulajadi" selalu bermakna "selamat"? Terdapat banyak suplemen, seperti banyak ubat-ubatan preskripsi, yang datang daripada sumber- sumber asli dan berguna serta selamat. Namun, "semulajadi" tidak selalunya "selamat" atau " tidak ada kesan berbahaya". Contohnya, cendawan liar - ada yang selamat dimakan, sementara yang lainnya beracun. Sesetengah suplemen boleh menjejas kesihatan - dalam kes-kes serius atau berinteraksi secara berbahaya dengan ubat-ubatan preskripsi. 3. Apa yang ada dalam botol tidak selalunya sama dengan apa yang ada pada label. Sebuah suplemen mungkin: • tidak mengandungi bahan yang betul (spesies tumbuhan). Contohnya, satu kajian yang menguji 59 ramuan echinacea mendapati lebih setengah tidak mengandungi spesies yang tersenarai pada label. mengandungi kadar bahan aktif lebih tinggi atau rendah. Contohnya satu kajian oleh Pusat Nasional bagi Perubatan Pelengkap dan Alternatif, Amerika Syarikat, ke atas produk-produk ginseng mengandungi kurang separuh kadar ginseng yang tertera pada labelnya. mendapati keba tercemar kerana kaedah pengeluaran yang tidak bersih.
4. Bagaimanakah cara untuk saya gunakan CAM dengan selamat sekiranya saya berminat? Untuk keselamatan anda, adalah penting untuk anda berbincang dengan doktor anda mengenai suplemen tersebut jika anda: a. menimbang untuk menggantikan penjagaan perubatan berulang anda dengan satu atau lebih suplemen. b. mengambil sebarang ubat (sama ada preskripsi atau di beli di kedai). Ada suplemen yang telah didapati berinteraksi dengan ubat-ubatan. Sebagai contoh, • ginseng akan meningkatkan kesan perangsang kafein (seperti dalam kopi, teh dan kola). Ia juga akan merendahkan kadar gula darah, menyebabkan kemungkinan berlakunya masalah jika digunakan dengan ubat-ubatan kencing manis. ginkgo, yang diambil dengan ubat-ubatan antigumpal atau ubat antiplatelet, boleh meningkatkan risiko pendarahan. Mungkin juga ginkgo boleh berinteraksi dengan ubat psikiatri tertentu dan ubat psikiatrik tertentu dan ubat tertentu yang menjejas kadar gula darah. St. John's wort boleh meningkatkan kesan ubat preskripsi yang digunakan untuk merawat kemurungan. Ia juga boleh menjejas ubat-ubatan yang digunakan untuk merawat jangkitan HIV, barah, kawalan kelahiran atau menghalang tubuh daripada menolak organ-organ yang dipindahkan. c. mempunyai keadaan perubatan yang kronik. d. merancang menjalani pembedahan. Ada sesetengah suplemen yang mungkin meningkatkan risiko pendarahan atau menjejas anestetik dan ubat penghilang kesakitan. e. mengandung atau sedang menyusukan bayi f. memikirkan sama ada mahu memberikan suplemen kepada kanak-kanak. Kebanyakan suplemen yang dipasarkan bagi kanak-kanak belum diuji bagi keselamatan dan keberkesanan kepada kanak- kanak. Jangan mengambil dos yang lebih tinggi daripada yang tertera pada label, kecuali penyedia penjagaan kesihatan anda menasihatkan anda berbuat demikian. Suplemen dan ubat boleh berinteraksi. Jika anda mengalami kesan- kesan sampingan, berhenti mengambil suplemen itu dan hubungi doktor anda. 5. Apakah yang anda perlu tahu sebelum menggunakan suplemen pemakanan? Jadilah orang yang berpengetahuan! Ikutilah tip-tip berikut sebelum membeli suplemen pemakanan: a. Keselamatan Paling Utama. Ada kandungan suplemen, termasuk zat-zat dan komponen tumbuh- tumbuhan, mungkin toksik berdasarkan reaksinya di dalam tubuh anda. Jangan gantikan ubat preskripsi atau terapi dengan suplemen pemakanan. b. Fikir dua kali sebelum mengejar tajuk berita terkini. Nasihat kesihatan bernas selalunya diasaskan pada kajian yang memakan masa, bukan hanya satu kajian seperti yang diuar-uarkan oleh media. Berwaspada terhadap hasil yang mendakwa "rawatan cepat" yang tidak mempunyai bukti saintifik dan garispandu pemakanan yang mantap. c. Adakah produk ini berbaloi dari segi kewangan? Lawan tekanan untuk membeli produk atau terapi "serta-merta". Ada produk suplemen yang mahal atau tidak memberikan faedah yang anda jangkakan. Contohnya, pemakanan berlebihan vitamin yang larut air seperti vitamin C dan B tidak digunakan tubuh dan dibuang melalui air kencing. Pastikan anda berbincang dengan pasukan penjagaan kesihatan anda untuk membantu anda memastikan apa yang baik bagi kesihatan menyeluruh anda. d. Istilah "semulajadi" tidak semestinya bermakna ianya selamat. Jangan andaikan bahawa istilah ini memastikan kebaikan atau keselamatan. Bagi sesetengah suplemen, bahan "semulajadi" boleh berinteraksi dengan ubat-ubatan, ini adalah berbahaya bagi mereka yang mempunyai keadaan kesihatan tertentu, atau berbahaya pada dos yang tinggi. Contohnya, teh daripada daun pudina secara amnya selamat untuk diminum, tetapi minyak pudina (ekstrak daun) lebih pekat dan boleh menjadi toksik jika disalahgunakan. 23
24 e. Belajar Mengesan Dakwaan Palsu. Meskipun faedah sesetengah suplemen pemakanan telah didokumentasikan, dakwaan-dakwaan suplemen lain mungkin belum terbukti. Jika ada yang terasa terlalu bagus untuk dipercayai, ia besar kemungkinan begitu. Inilah beberapa tanda sebuah dakwaan palsu: • "Penawar semua" yang cepat dan berkesan. Contohnya, "Paling berguna dalam rawatan reumatisme, artritis, jangkitan, masalah prostat, ulser, barah, masalah jantung, pengerasan arteri dan banyak lagi." Boleh merawat atau menyembuhkan penyakit. Contohnya: "mengecutkan ketumbuhan" atau "menyembuhkan mati pucuk". Sebenarnya, ini adalah dakwaan-dakwaan ubat-ubatan dan tidak sepatutnya digunakan bagi suplemen pemakanan atau herba. Promosi yang menggunakan kata-kata seperti "penemuan saintifik ulung", "penawar ajaib", "produk eksklusif", "bahan rahsia", atau "penawar purba". Contohnya: "Satu penemuaan saintifik ulung yang diformulasikan dengan menggunakan prinsip-prinsip sains perubatan berdasarkan kesihatan semulajadi." Kenyataan yang mendakwa produk itu "keseluruhannya selamat", "keseluruhannya semulajadi" atau "pasti tidak mempunyai kesan-kesan sampingan". Sukar didapati, "jaminan tiada risiko, wang dikembalikan", atau memerlukan bayaran pendahuluan. Contohnya: "Cepat. Ini tawaran singkat. Hantarkan cek kepada kami sekarang untuk menempah bekalan anda".
SUPLEMEN HERBA Suplemen-suplemen herba adalah sejenis suplemen pemakanan yang mengandungi herba, sama ada secara bersendirian atau dalam campuran. Sejenis herba (juga dipanggil botani) adalah tumbuh-tumbuhan atau bahagian tumbuh-tumbuhan yang digunakan untuk baunya, rasa, dan/atau ciri-ciri terapeutik. Banyak herba yang mempunyai sejarah penggunaan yang panjang dan dakwaan faedah kesihatan. Namun, sesetengah herba telah menyebabkan masalah bagi para penggunanya. Adalah penting untuk mengetahui bahawa hanya kerana sejenis suplemen herba berlabel "semulajadi", ia tidak bermakna ia selamat atau tidak ada kesan-kesan berbahaya. Dibawah ini adalah beberapa perkara yang perlu diambil kira: . Suplemen herba boleh bertindak seperti ubat-ubatan. Justeru, ia boleh menyebabkan masalah perubatan jika tidak digunakan dengan betul atau jika diambil dengan banyak. Dalam sesetengah kes, negatif meskipun mereka menuruti peraturan yang ada pada ada yang telah mengalami kesan- label. 2. Wanita yang mengandung atau sedang menyusukan anak sepatutnya lebih berhati-hati terhadap penggunaan suplemen herba memandangkan produk-produk ini boleh bertindak seperti ubat-ubatan. Amaran ini juga relevan dalam merawat kanak-kanak dengan menggunakan suplemen-suplemen herba. Adalah penting untuk mendapatkan nasihat penyedia penjagaan kesihatan anda sebelum menggunakan suplemen herba, lebih-lebih lagi jika anda sedang mengambil ubat (sama ada preskripsi atau dibeli di kedai). Sesetengah suplemen herba diketahui boleh berinteraksi dengan ubat-ubatan dengan cara yang boleh menyebabkan masalah kesihatan. Meskipun doktor anda mungkin tidak tahu mengenai suplemen tertentu, beliau boleh mendapatkan panduan perubatan terkini mengenai penggunaannya, dan interaksinya. Bahan-bahan aktif dalam banyak herba dan suplemen herba tidak diketahui. Ia mungkin berdozen n suplemen herba. Mengenalpasti bahan-bahan aktif atau ratusan sebatian sedemikian dalam dalam herba dan memahami bagaimana herba menjejas tubuh badan adalah bidang penyelidikan yang penting. Terdapat penamba han dalam jumlah laman web yang menjual dan mempromosikan suplemen herba di Internet. Adalah penting mengetahui bagaimana cara menilai dakwaan-dakwaan yang dibuat bagi suplemen-suplemen ini. Perkara-perkara penting yang perlu diingati: • Jangan mendiagnos sendiri sebarang keadaan kesihatan. Bekerjasama dengan penyedia penjagaan kesihatan anda untuk memastikan cara terbaik untuk mencapai kesihatan optimal. Rujuk kepada doktor anda sebelum mengambil sebarang suplemen, terutama sekali apabila dicampur atau sebagai pengganti makanan atau ubat-ubatan lain. Ada suplemen yang boleh membantu anda memenuhi keperluan harian anda bagi zat-zat tertentu, tetapi yang lain mungkin menyebabkan masalah-masalah kesihatan. Suplemen pemakanan atau herba tidak bertujuan untuk merawat, mendiagnos, mencegah, menyembuh penyakit atau mengganti berbagai makanan yang penting bagi diet yang sihat. 25
26 RUJUKAN: Dr.	Rosenfeld's	Guide	To	Alternative	Medicine	by	Rosenfeld,	I.	(1996):	New	York,	Random	House. An	Introduction	to	Complementary	&	Alternative	Therapies	by	Decker,	G.M.	(1999).	Pittsburgh, Oncology Nursing Press. The	Relevance	of	Complementary	and	Alternative	Medicine	from	Singapore	Nursing	Journal. April	-	June	2003,	Vol	30.	No	2. National	Centre	for	Complementary	and	Alternative	Medicine:	The	Cancer	Nutrition	Centre:	U.S.	Food	and	Drug	Administration	(FDA):	Quackwatch,	Inc.	is	a	nonprofit	corporation	making	information	available	to	combat	health-related frauds, myths, fads, and fallacies:
Untuk maklumat lanjut mengenai barah, sila hubungi Talian Bantuan Barah di talian: 6225 5655 atau e-mel ISNIN - JUMAAT : 8.30 pagi hingga 5.30 petang SABTU, AHAD & CUTI UMUM : Tutup (Sila tinggalkan pesan. Kami akan menghubungi anda pada hari bekerja berikutnya. Untuk perkara penting, sila dapatkan rawatan perubatan dengan segera.) ... INI SEBUAH INISIATIF OLEH: Perkhidmatan Pendidikan & Maklumat Barah Division Penjagaan Sokongan & Paliatif Pusat Barah Nasional Singapura 11 Hospital Crescent Singapura 169610 Tel: 6225 5655 Faks: 6324 5664 Laman web: Reg No. 199801562Z